Pía León

Pía León (Lima, Peru, 1986ko abenduaren 7a) sukaldaria eta enpresaburua da, 2018. urtean Latinoamerikako emakumezko chef onenaren saria eta 2021ean Anberesen (Belgika) Munduko 50 onenen (The World’s 50 Best) zerrendako aurrez aurreko zeremonian munduko emakumezko chef onenaren saria irabazi zituena.

 Bizitza 
María Pía León 1986. urtean Peruko hiriburuan jaio zen, Liman. Bigarren hezkuntza bukatu ostean gastronomia ikastea erabaki zuen Limako Le Cordon Bleu eskolan graduatuz.

 Lan ibilbidea 
New Yorkeko Ritz Hotelean eta Astrid y Gastonen lan egin ostean, 2008. urtean Virgilio Martinez chefaren Central Restaurante taldean sartu zen, hotzen postuan. Astebetera, arlo horretako arduradun izendatu zuten. Hiru urte geroago, sukaldeburu postua lortu zuen. Funtzio hori tartekatu zuen Martínezekin –2014an ezkontidea– batera proiektu berriak irekitzearekin; tartean izan ziren Mayo eta Kjolle snack-taberna.

Kjolle, Barranco barrutian kokatua eta bere proiektu pertsonalena, goi-mailako sukaldaritzako jatetxea da, bere sukaldeak Mater Iniciativaren sargaiez hornitzen dituena, Malena Martínezen ikerketa biologiko eta kulturaleko zentroa.

 Epaimahaiko 
Mundu mailako lehiaketetako epaimahaikoa da, hala nola, Basque Culinary World Prize 2025 sarian. Sari horrek industriako aitorpen garrantzitsuenetako bat da eta 100.000 euroko saria jaso zuen Leticia Landa Patrón antropologo eta sukaldariak ingurua gastronomiaren bidez eraldatzeagatik.

 Sariak 

 2018. Latinoamerikako Emakumezko Chef Onena – The World´s 50 Best.
 2019. Munduko chef onena goraka – The Best Chef.
 2020. “The Coolest Place To Eat” izendatu zuen Revista Forbesek Kjolle.
 2020. Condé Nast Traveler-ek Kjolle munduko 40 jatetxe politenen artean sartu zen.
 2021. Munduko Emakumezko Chef Onena – The World´s 50 Best.
 2021. Chef gazte onena – Luces sariak.
 2022. Autore sukaldaritza onena – Summum.
 2023. Kjolle 8. postua Latinoamerikako sukaldari onenen zerrendan
 2023. Madrid Fusion 'Restaurante Remoto a Mil'   delakoa eman zion.

 Filmografia 

 Waffles + Mochi (Netflix, 2021)

 Argitalpenak 

 Libro MIL Ed. Katapulta.

 Erreferentziak 

 Kanpo estekak 

Kategoria:Limatarrak
Kategoria:Emakume sukaldariak
Kategoria:Gizabanako biziak
Kategoria:1986ko jaiotzak
Kategoria:Emakumea
Kategoria:Emakume enpresaburuak